Antieke verlore stad weer begraweMohenjo-daro (Foto: Comrogues van San Francisco, Kalifornië, Wikimedia Commons) ŉ Merkwaardige 5 000 jaar oue stad waar die inwoners oor spoeltoilette beskik het, en ’n baie doeltreffende afvoerstelsel vir reënwater gehad het, gaan weer begrawe word – om dit te bewaar. Dié stad is in die 1920’s in Pakistan ontdek, en uitgrawings het 50 jaar lank geduur. Die stad het die naam Mohenjo Daro gekry. Die warm weer in die Indusvallei verniel egter die uitgrawings, maar die ergste skade word aangerig deur die duisende toeriste wat die uitgrawings jaarliks besoek. Die argeoloë is ook bekommerd oor die opkoms van die radikale Islam in Pakistan, en dat dit tot soortgelyke vernielsug kan lei soos die Taliban se verwoesting van antieke Boeddha-beelde in Afganistan, en die verwoesting in Palmyra in Sirië deur Isis. Lees meer: Independent